Strandtorn

Strandtorn eller strandtistel (Eryngium maritimum) er en stikkende, flerårig plante i skjermplantefamilien. 

Den kan bli opptil 60 cm høy. Bladene er tykke og håndflikede, og i bladkanten går de opphøyde nervene over til torner. Bladene er gråblå og har et vokslag som beskytter mot uttørking. Blomstene er blå og sitter i runde hoder omgitt av svøpeblad. Planten vokser på sandstrender og dyner ved havet. Strandtorn er utbredt langs atlanterhavskysten fra Sør-Norge til Marokko og rundt Middelhavet og Svartehavet. I Østersjøen finnes den nord til Gotska Sandön og Estland.Den virtuella floran – Martorn  Besøkt 16. juli 2014.

I Norge fantes strandtorn tidligere fra Hvaler i Østfold til Sola i Rogaland, men den er nå forsvunnet de fleste steder. Den eneste gjenværende store forekomsten i Norge er på Lista. Tilbakegangen skyldes badegjester som fjerner stikkende planter, gjengroing og bruk av kunstgjødsel i natureng.
 Referanser 

 Litteratur 


 Eksterne lenker 
miniatyr|venstre|Strandtorn på typisk voksested
miniatyr|venstre|Frø hos strandtorn


Kategori:Skjermplantefamilien
Kategori:Karplanter på norsk rødliste
Kategori:Fredede arter i Norge
Kategori:Planter formelt beskrevet av Carl von Linné
Kategori:Planter formelt beskrevet i 1753